STM:n hallinnonalan uuden tutkimus- ja kehittämislaitoksen perustamisprojekti 
(KTL:n ja Stakesin yhdistäminen)

Asettaminen	
	Sosiaali- ja terveysministeriö on tänään asettanut STM:n hallinnonalan uuden tutkimus- ja kehittämislaitoksen perustamisprojektin (KTL:n ja Stakesin yhdistäminen)	

Toimikausi	
	1.4.2008 - 28.2.2009  
Uusi tutkimus- ja kehittämislaitos aloittaa toimintansa 1.1.2009 lukien.	

Tausta	
	Sosiaali- ja terveysministeriö asetti 29.8.2007 selvityshenkilöt, joiden tehtävänä oli  
- arvioida sosiaali- ja terveysministeriön alaisten sosiaali- ja terveydenhuollon alaan kuuluvien virastojen ja laitosten organisaatioon ja työnjakoon liittyvät kehittämistarpeet sekä
- tehdä ehdotukset virastojen ja laitosten organisaation ja työnjaon kehittämiseksi ja voimavarojen uudelleen suuntaamiseksi siten, että tarvittavat muutokset voidaan toteuttaa valtion vuoden 2009 talousarviossa.

Selvityshenkilöt Jussi Huttunen ja Kari-Pekka Mäki-Lohiluoma luovuttivat 21.12.2007 ministeriölle sosiaali- ja terveysministeriön alaisten virastojen ja laitosten voimavarojen uudelleen suuntaamista koskevan raporttinsa. Selvitys koski Sosiaali- ja terveysalan tutkimus- ja kehittämiskeskusta (Stakes), Kansanterveyslaitosta (KTL), Työterveyslaitosta (TTL), Säteilyturvakeskusta (STUK), Sosiaali- ja terveydenhuollon tuotevalvontakeskusta (STTV), Terveydenhuollon oikeusturvakeskusta (TEO), valtion mielisairaaloita sekä valtion koulukoteja.  

Raportti on ollut laajalla lausuntokierroksella ja siitä on saatu 139 lausuntoa, joiden pääosassa on puollettu selvityshenkilöiden pääehdotuksia.

Hallitusohjelman mukaisesti hallitus jatkaa valtionhallinnon tuottavuusohjelman toteuttamista ja on käynnistänyt uusien tuottavuustoimenpiteiden valmistelun. Hallitus tähtää siihen, että uusilla toimenpiteillä voidaan pienentää valtion henkilöstömäärää 4800 henkilötyövuodella jo päätetyn 9600 henkilötyövuoden vähennyksen lisäksi. Hallitus päätti keväällä 2008 vuosia 2009-2012 koskevassa  kehyspäätöksessä uusista toimenpiteistä. 

Sosiaalipoliittinen ministerityöryhmä sekä hallinnon ja aluekehityksen ministerityöryhmä on käsitellyt ministeri Risikon selvitysmiesten raportin pohjalta tekemiä ehdotuksia.

Tavoitteet	
	Projektin tavoitteena on yhdistää Kansanterveyslaitos (KTL) ja Sosiaali- ja terveysalan tutkimus- ja kehittämiskeskus (Stakes) kotimaassa ja kansainvälisesti arvostetuksi tutkimus- ja kehittämislaitokseksi Tavoitteena on vahvistaa asiakaslähtöistä tutkimusta ja tiivistää sosiaali- ja terveydenhuollon yhteistyötä. Laitoksen asiakkaita ovat kunnat, palveluiden käyttäjät sekä sosiaali- ja terveydenhuollon henkilöstö ja yksiköt. Laitoksessa keskitytään sosiaali- ja terveydenhuollon kehittämiseen ja tutkimiseen , hyvinvointi- ja elinolotutkimukseen sekä tietovarantojen hyödyntämiseen. Samalla selkiytetään sektoritutkimuksen ja yliopistoissa harjoitettavan perustutkimuksen työnjakoa. Valmistelun yhteydessä voidaan tehdä ehdotuksia työnjaon kehittämiseksi sekä hallinnonalan sisällä että muiden hallinnonalojen kanssa.

Organisointi	
	Projektissa on ohjausryhmä, sidosryhmäyhteyksien ryhmä ja johtoryhmä.
	
	Ohjausryhmä
	
Tehtävä	
	Ohjausryhmän tehtävänä on johtaa muutosprosessia. Ohjausryhmä päättää uuden laitoksen visiosta ja perustamisstrategiasta 30.6.2008 mennessä sekä uuden laitoksen organisaatiosta ja johtamisjärjestelmästä. Ohjausryhmä voi asettaa johtoryhmälle alaryhmiä sekä yhdistää ja lakkauttaa niitä.	

		Puheenjohtaja Ilkka Oksala, valtiosihteeri, sosiaali- ja terveysministeriö 	
		Jäsenet:	
		Kari Välimäki, kansliapäällikkö, sosiaali- ja terveysministeriö 	
		Jaana Koski, osastopäällikkö, ylijohtaja, sosiaali- ja terveysministeriö 	
		Vappu Taipale, pääjohtaja, Stakes  	
		Pekka Puska, pääjohtaja, Kansanterveyslaitos 	
		Matti Heikkilä, ylijohtaja, Stakes 	
		Eeva Larjomaa, viestintäjohtaja, sosiaali- ja terveysministeriö	
		Jussi Huttunen, professori  	
		Kari-Pekka Mäki-Lohiluoma, varatoimitusjohtaja, Suomen Kuntaliitto 	
		Markus Perola, KTL:n henkilöstön edustaja 	
		Timo Sinervo, Stakesin henkilöstön edustaja
 	
		Sihteeri Liisa Perttula, hallitusneuvos, sosiaali- ja terveysministeriö 	
		Sihteeri Terhi Lönnfors, johtaja, Stakes  
Sihteeri Jaakko Penttinen, hallintojohtaja, Kansanterveyslaitos	

	Sidosryhmäyhteyksien ryhmä
	
Tehtävä		
	Sidosryhmäyhteyksien ryhmän tehtävänä on osallistua ohjausryhmän tukena valmisteluun mm. strategisten tavoitteiden ja lähtökohtien, organisaation ja toimintaperiaatteiden sekä keskeisten toiminta- ja sidosryhmätyöprosessien osalta.
	
		Puheenjohtaja Ilkka Oksala, valtiosihteeri, sosiaali- ja terveysministeriö 	

		Jäsenet:
Pekka Puska , pääjohtaja, Kansanterveyslaitos
Vappu Taipale, pääjohtaja, Stakes 1.5.2008 asti
Matti Heikkilä , ylijohtaja, Stakes
opetusministeriö
maa- ja metsätalousministeriö
ympäristöministeriö
työ- ja elinkeinoministeriö
valtiovarainministeriö
Elintarviketurvallisuusvirasto
Suomen Akatemia
Työterveyslaitos 
Kansaneläkelaitos 
Jorma Sipilä, kansleri, Tampereen yliopisto
Suomen Kuntaliitto
Rauno Ihalainen, sairaanhoitopiirin johtaja, Pirkanmaan sairaanhoitopiiri 
Maija Kyttä, apulaiskaupunginjohtaja, Turun kaupunki
Lääketeollisuus ry
Sosiaali- ja terveysturvan keskusliitto
Sosiaali- ja terveysjärjestöjen yhteistyöyhdistys YTY r.y.
Terveyden edistämisen keskus TEK r.y.

	Johtoryhmä
	
Tehtävä		
	Johtoryhmän tehtävänä on ohjata ja koordinoida uudistusta ohjausryhmän alaisuudessa, laatia projektisuunnitelma sekä valmistella asiat ohjausryhmän kokoukseen. Ryhmän tehtävänä on myös omalta osaltaan varmistaa, että molempien laitosten henkilöstö saa riittävän informaation muutoshankkeesta ja sen tilanteesta.
	
		Puheenjohtaja Pekka Puska, pääjohtaja, Kansanterveyslaitos
varapuheenjohtaja Vappu Taipale, pääjohtaja, Stakes 1.5.2008 asti
varapuheenjohtaja Matti Heikkilä, ylijohtaja, Stakes 1.5.2008 lukien
Jäsenet:
Tapani Melkas, osastopäällikkö, sosiaali- ja terveysministeriö 
Reijo Väärälä, apulaisosastopäällikkö, sosiaali- ja terveysministeriö
Jaana Koski,osastopäällikkö, ylijohtaja, sosiaali- ja terveysministeriö
Liisa Perttula, hallitusneuvos, sosiaali- ja terveysministeriö
Matti Heikkilä, ylijohtaja, Stakes 1.5.2008 asti
Mauno Konttinen, ylijohtaja, Stakes 1.5.2008 lukien
Juhani Eskola, ylijohtaja, Kansanterveyslaitos 
Terhi Lönnfors, hallintojohtaja, Stakes
Jaakko Penttinen, hallintojohtaja, Kansanterveyslaitos
Jouko Sundvall,  KTL:n henkilöstön edustaja (JUKO)
Timo Sinervo, Stakesin henkilöstön edustaja (JUKO)
Hilkka Salohalla, KTL:n henkilöstön edustaja (Pardia)
Satu Kerppilä, Stakesin henkilöstön edustaja (Pardia)
Heikki Paasonen, KTL:n henkilöstön edustaja (JHL)
Sirpa Andersson, Stakesin henkilöstön edustaja (JHL)
	
	Johtoryhmän työn tukena toimii hanketoimisto, jonka jäsenistä ja tarkemmista tehtävistä päättää ohjausryhmä.
Johtoryhmän alaisuuteen voidaan perustaa tarpeen mukaan alaryhmiä, joiden jäsenistä ja tarkemmista tehtävistä päättää ohjausryhmä.	

Kustannukset ja rahoitus
	
	Projektityö tehdään virkatyönä. Hankkeen kustannukset maksetaan sosiaali- ja terveysministeriön momentilta 33.01.21 VA 212.

	Peruspalveluministeri	Paula Risikko

	
	Vanhempi hallitussihteeri	Arita Kaario	

LIITTEET 
                    -	

JAKELU	
	Päätöksessä mainitut	

TIEDOKSI	
	Stakes
Kansanterveyslaitos
Suomen Kuntaliitto
opetusministeriö
maa- ja metsätalousministeriö
ympäristöministeriö
työ- ja elinkeinoministeriö
valtiovarainministeriö
Elintarviketurvallisuusvirasto
Suomen Akatemia
Työterveyslaitos
Kansaneläkelaitos
Tampereen yliopisto
Suomen Kuntaliitto
Pirkanmaan sairaanhoitopiiri
Turun kaupunki
Lääketeollisuus ry
Sosiaali- ja terveysturvan keskusliitto
Sosiaali- ja terveysjärjestöjen yhteistyöyhdistys YTY r.y.
Terveyden edistämisen keskus TEK r.y.
STM:
- viestintäyksikkö
- kirjaamo
- hankerekisteri